Source: https://www.srzrada.sk/aktuality/oznam-o-mimoriadnom-odlove-ryb-udicou-na-vn-ruzina/
Timestamp: 2020-08-06 19:58:07+00:00

Document:
Oznam o mimoriadnom odlove rýb udicou na VN Ružiná. | Slovenský Rybársky Zväz
Oznam o mimoriadnom odlove rýb udicou na VN Ružiná
Na VN Ružiná platí všeobecný zákaz lovu rýb z dôvodu mimoriadneho zníženia vodnej hladiny!!!
Slovenský rybársky zväz ako užívateľ vodnej nádrže Ružiná vykonáva opatrenia na záchranu rýb, najmä odlov ohrozených rýb a ich prepravu do inej vhodnej lokality.
Počas tejto mimoriadnej udalosti vykonáva užívateľ – SRZ, každodenný odlov rýb od 12.5.2020 do 31.5.202 v čase od 05:00 hod do 20:00 hod
Chceli by sme preto požiadať členov SRZ, vlastniacich zväzové kaprové povolenie o pomoc pri odľahčení obsádky rýb z vodnej nádrže a o dodržiavanie nižšie uvedených pokynov pri odlove rýb udicou
Pravidlá odlovu rýb v rámci mimoriadnej udalosti na VN Ružiná od 12.5.2020 do 31.5.2020
§ 15 ods. 2 zákona č.216/2018 Z. z. o rybárstve- Zákazy podľa § 9 ods. 3 písm. a), § 10 ods. 5, § 13 ods. 1 až 3, § 14 písm. a) až e) a § 15 ods. 1 písm. b) až i), § 16 písm. j), § 17 písm. k) a § 18 písm. l) sa nevzťahujú na: užívateľa, ktorý vykonáva záchranu rýb počas mimoriadnej udalosti, odlov rýb a zber ikier v súvislosti s hospodárením v rybárskych revíroch, ichtyologický prieskum alebo odlov inváznych nepôdných druhov rýb
užívateľ podľa § 16 písm. a) vyhlášky 381//2018 Z. z. MŽP SR, ktorou sa vykonáva zákon č. 216/2018 Z. z. o rybárstve vykonáva opatrenia na záchranu rýb, najmä odlov ohrozených rýb a ich prepravu do inej vhodnej lokality
Pokyny pri odlove rýb na udicu z VN Ružiná
pri príchode na miesto odlovu je každý člen SRZ povinný nahlásiť svoju prítomnosť osobne alebo telefonicky užívateľom poverenej osobe (rozpis uvedený nižšie)
účastník odlovu musí mať pri sebe platný rybársky lístok a platné povolenie na rybolov oprávňujúce na lov rýb na VN Ružiná
odlov bude povolený len vo vyznačenom úseku VN Ružinná (viď mapka)
zákaz vstupu a odlovu vo vyznačenom obvode staveniska
zákaz používania kŕmenia a vnadidlá
zákaz vjazdu motorovým vozidlom do vypustených častí vodnej nádrže
zákaz stanovania a bivakovania v blízkosti vodnej nádrže
zákaz odlovu na prívlač
zákaz odlovu z člna alebo iného plavidla
povinnosť dodržiavať rozostupy vo vzdialenosti min. 5 m medzi účastníkmi odlovu
účastník odlovu nesmie žiadnu odlovenú rybu vrátiť späť do rybárskeho revíru
každú odlovenú rybu je povinný umiestniť podľa pokynov zástupcu užívateľa
každý účastník odlovu musí byť vybavený zariadením na prechovanie úlovku v živom stave
každá odlovená ryba musí byť umiestnená do tohto viditeľne označeného zariadenia, následne ju účastník podľa pokynov zástupcu užívateľa premiestni do centrálnej priechovnice
každý účastník odlovu je povinný dodržiavať všeobecne platné opatrenia na zabránenie šírenia vírusového ochorenia
Hospodár VN Ružiná: Zoltán Miklóš zolo.miklos@gmail.com +421 918 711 547
Vedúci odboru ichtyológie a ekológie rybárskych revírov:
Marek Horčička horcicka@srzrada.sk +421 41 507 36 15 0948760735
← Predĺženie lehoty na konanie výročných členských schôdzí Oznam – 4. fáza uvoľňovania opatrení →
Usmernenie vo veci denného úlovku
VN Sĺňava – Majstrovstvá SR v LRU – Feeder, 27.-30.8.2020 obmedzený výkon rybárskeho práva na vyznačenom úseku trate

References: § 15
 § 9
 § 10
 § 13
 § 14
 § 15
 § 16
 § 17
 § 18
 § 16